Is (Lowland) Scots oda Lallans, is - je noch Aunsicht - a westgermanische Sproch odar a Grubbm vo englische Dialekt, de wos hauptsächlich in Schottlaund im Tiaflaund – und zwoa in de Higln vo Sidschottlaund (Southern Uplands), im Central Belt (Glasgow-Edinburgh) und in an Straafn im Ostn bis Aberdeen auffe- gredt wiad. In da (ehemolig) gälischn Sprochgegand vo de der Highlands und de Hebriden redt ma s net. Nochfuaschungan vom General Register Office haum anno 1996 a Sprechazoi vo ca. 1,5 Müllionan Leid eagebm, des san ca. 30 % vo de Eihwohna vo Schottlaund. Außerdem redt ma Scots in Teule vo Nordirlaund und im Donegal, wo se im 17. Joahrhundat Schottn augsiedlt haum. Duatn wiads vo Protestantn und Katholikn gleichamoßn gredt, owa zweng ethnopolitische Gründ ois a Sproch vo da protestantischen Bevökarung untastitzt.